Z m l u v a č. ...../2026

o poskytovaní sociálnych služieb v Útulku Myjava, so sídlom ul. Trokanova 236/4, 907 01 Myjava (ďalej len Útulok) podľa § 74 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a podľa § 51 zákona č. 40/1964 Zb. Občiansky zákonník v znení neskorších predpisov.

                                                                   Čl. I
                                                        Zmluvné strany

1. Poskytovateľ sociálnej služby: 
Sociálne služby Myjava, n. o.
so sídlom: Nám. M. R. Štefánika 560/4, 907 01 Myjava
v zastúpení: PhDr. Jana Gáliková – riaditeľka
IČO:  36119610
bankové spojenie:  Slovenská sporiteľňa, a. s.
IBAN:  SK66 0900 0000 0051 7161 3955
          
             /ďalej len poskytovateľ/

2. Prijímateľ sociálnej služby:
Meno a priezvisko:             
Dátum narodenia:               
Rodné číslo: 		        
Adresa trvalého bydliska:  

            /ďalej len prijímateľ/

Čl. II
Predmet zmluvy

1. Predmetom zmluvy je úprava vzájomných vzťahov, práv a povinností zmluvných strán pri poskytovaní sociálnej služby v zmysle zákona č. 448/2008 Z. z. o sociálnych službách v aktuálne platnom znení. 
2. Poskytovateľ sa zaväzuje prijímateľovi poskytovať pobytovú sociálnu službu v Útulku na základe žiadosti o poskytovanie sociálnej služby zo  dňa ........... podľa zákona č. 448/2008 Z. z. o sociálnych službách a v súlade s aktuálne platným Všeobecne záväzným nariadením mesta Myjava o poskytovaní sociálnych služieb a o úhradách za sociálne služby poskytované v zariadeniach sociálnych služieb v zriaďovateľskej pôsobnosti mesta Myjava (ďalej len ,,VZN mesta Myjava o poskytovaní sociálnych služieb“).
3. Prijímateľ sa zaväzuje prijať sociálnu službu a dodržiavať   povinnosti uvedené v tejto       zmluve v súlade so zákonom č. 448/2008 Z. z.  o sociálnych službách.

Čl. III 
Druh a forma poskytovanej sociálnej služby

1. Poskytovateľ sa zaväzuje prijímateľovi poskytovať sociálnu službu v Útulku podľa § 26  zákona č. 448/2008 Z. z. o sociálnych službách.
2. V Útulku sa poskytuje sociálna služba krízovej intervencie celoročnou pobytovou formou fyzickej osobe v nepriaznivej sociálnej situácii podľa § 2 ods. 2 písm. a) a i) zákona č. 448/2008 Z. z. o sociálnych službách, ktorá nemá zabezpečené bývanie alebo nemôže doterajšie bývanie užívať. 

Čl. IV
Vecný rozsah poskytovanej sociálnej služby

1. Poskytovateľ sa zaväzuje, v súlade s § 26 zákona č. 448/2008 Z. z. o sociálnych službách,  fyzickej osobe v nepriaznivej sociálnej situácii (t. j. ohrozenie sociálnym vylúčením alebo obmedzenie jej schopnosti sa spoločensky začleniť a samostatne riešiť svoje problémy), z dôvodu, že nemá zabezpečené nevyhnutné podmienky na uspokojovanie základných životných potrieb alebo z dôvodu straty bývania alebo ohrozenia stratou bývania
a) poskytovať
1. ubytovanie na určitý čas,
2. sociálne poradenstvo,
3. pomoc pri uplatňovaní práv a právom chránených záujmov,
4. nevyhnutné ošatenie a obuv,
b) zabezpečovať
1. rozvoj pracovných zručností,
2. pomoc pri pracovnom uplatnení,
c) utvárať podmienky na
1. prípravu stravy, výdaj stravy alebo výdaj potravín,
2. vykonávanie nevyhnutnej základnej osobnej hygieny,
3. upratovanie,
4. pranie, žehlenie a údržbu bielizne a šatstva,
5. záujmovú činnosť.
2. Poskytovateľ poskytuje túto sociálnu službu oddelene pre jednotlivcov (v suteréne) a oddelene pre rodiny s dieťaťom alebo jednotlivcov s dieťaťom (na prízemí).

Čl. V
Miesto a čas poskytovania sociálnej služby
1. Poskytovateľ poskytuje sociálnu službu prijímateľovi v Útulku, na adrese: Trokanova 236/4, 907 01  Myjava.
2. Sociálna služba sa prijímateľovi poskytuje v izbe č. .........., v časti zariadenia určenej pre jednotlivcov/rodiny s dieťaťom.
3. Poskytovateľ sa zaväzuje prijímateľovi poskytovať sociálnu službu v zariadení dňom nástupu do zariadenia od ............... na čas určitý do ................ .

Čl. VI
Úhrada za sociálnu službu, spôsob jej určenia
1. Poskytovateľ sociálnej služby v súlade so zákonom č. 448/2008 Z. z. o sociálnych službách a aktuálne platnom VZN mesta Myjava o poskytovaní sociálnych služieb určuje prijímateľovi sociálnej služby sumu úhrady za sociálnu službu v celkovej výške ... €/deň.
2. Podrobný popis spôsobu určenia výšky úhrady je uvedený vo výpočtovom liste. Výpočtový list úhrady tvorí prílohu č. 1 a neoddeliteľnú súčasť tejto zmluvy.
3. Úhrada za ubytovanie sa určuje za pridelené ubytovacie miesto podľa aktuálne platného cenníka a nemení sa podľa momentálnej obsadenosti ďalších lôžok v izbe alebo bunke.
4. Úhrada za sociálnu službu sa platí mesačne vopred, najneskôr do posledného kalendárneho dňa mesiaca, ktorý predchádza mesiacu, za ktorý sa úhrada platí. Pri nástupe prijímateľa v priebehu kalendárneho mesiaca je úhrada splatná najneskôr v deň nástupu a určí sa podľa počtu dní poskytovania sociálnej služby v príslušnom mesiaci.
5. Úhrada sa platí v hotovosti v pokladni zariadenia alebo poverenému zamestnancovi poskytovateľa, vždy oproti vystaveniu príjmového pokladničného dokladu. 
6. Prijímateľ je povinný svoju plánovanú neprítomnosť v zariadení oznámiť sociálnemu pracovníkovi alebo inému poverenému zamestnancovi poskytovateľa najneskôr pred odchodom zo zariadenia. Ak ide o náhlu neprítomnosť, najmä z dôvodu hospitalizácie alebo inej nepredvídateľnej udalosti, prijímateľ alebo osoba konajúca v jeho mene oznámi neprítomnosť poskytovateľovi bezodkladne, len čo je to možné.
7. Počas neprítomnosti prijímateľa v zariadení prijímateľ podľa § 72 ods. 8 zákona č. 448/2008 Z. z. o sociálnych službách neplatí úhradu za odborné činnosti, obslužné činnosti a ďalšie činnosti, ktoré sa mu počas jeho neprítomnosti neposkytujú. Prijímateľ počas neprítomnosti naďalej platí úhradu za ubytovanie, ak jeho ubytovacie miesto nie je na prechodný čas obsadené inou fyzickou osobou a ak sa poskytovateľ s prijímateľom písomne nedohodnú inak.
8. Na účely zúčtovania úhrady sa za deň neprítomnosti považuje celý kalendárny deň, počas ktorého prijímateľ sociálnu službu v zariadení nevyužíval. Deň odchodu a deň návratu sa do počtu dní neprítomnosti nezapočítavajú.
9. Ak prijímateľ uhradil úhradu vopred, poskytovateľ mu za celé kalendárne dni neprítomnosti vráti pomernú časť úhrady za činnosti, ktoré sa mu počas neprítomnosti neposkytovali. Vrátená suma sa určí ako súčin dennej sadzby za neposkytnuté činnosti a počtu celých kalendárnych dní neprítomnosti.
10. Vrátená úhrada sa zúčtuje najneskôr do 15. dňa kalendárneho mesiaca nasledujúceho po mesiaci, v ktorom bol prijímateľ neprítomný. Prijímateľovi sa vráti v hotovosti oproti výdavkovému pokladničnému dokladu alebo sa po dohode s prijímateľom započíta na úhradu za nasledujúci kalendárny mesiac. 
11. Ak prijímateľ neprítomnosť neoznámil vopred z dôvodu náhlej hospitalizácie alebo inej preukázateľnej závažnej udalosti, nárok na zúčtovanie úhrady za neposkytnuté činnosti tým nie je dotknutý.
12. Suma úhrady za sociálnu službu sa môže zmeniť najmä pri zmene aktuálne platného VZN mesta Myjava o poskytovaní sociálnych služieb alebo aktuálne platného cenníka poskytovateľa, ak táto zmena ovplyvní sumu úhrady za sociálnu službu. Zmena sumy úhrady vo vzťahu ku konkrétnemu prijímateľovi sa vykoná písomným dodatkom k tejto zmluve.
13. Ak sa zmenia skutočnosti rozhodujúce na určenie sumy úhrady a platenie úhrady 
za sociálnu službu v Útulku, poskytovateľ sociálnej služby a prijímateľ sociálnej služby sú povinní uzatvoriť dodatok k zmluve o poskytovaní sociálnej služby.

Čl. VII
Ukončenie poskytovania sociálnej služby
1. Poskytovanie sociálnej služby sa v súlade so zákonom č. 448/2008 Z. z. o sociálnych službách končí v nasledovných prípadoch:
a) uplynutím určitej doby, na ktorú bolo poskytovanie sociálnej služby dohodnuté;
b) vzájomnou dohodou medzi prijímateľom a poskytovateľom;
c) vypovedaním zmluvy zo strany poskytovateľa;
d) vypovedaním zmluvy zo strany prijímateľa;
e) úmrtím prijímateľa.
2. Pri ukončení poskytovania sociálnej služby z dôvodov uvedených v ods. 1) sú obe zmluvné strany (poskytovateľ a prijímateľ) povinné vyrovnať vzájomné záväzky, resp. dohodnúť postup a termín vyrovnania vzájomných záväzkov.
3. Prijímateľ môže zmluvu jednostranne vypovedať kedykoľvek aj bez uvedenia dôvodu. Výpovedná lehota je najviac 30 dní, a začína plynúť dňom doručenia písomnej výpovede poskytovateľovi.
4. Poskytovateľ sociálnej služby môže jednostranne vypovedať zmluvu o poskytovaní sociálnej služby, ak:
a) [bookmark: _Hlk212737889]prijímateľ hrubo porušuje povinnosti vyplývajúce zo zmluvy o poskytovaní sociálnej služby najmä tým, že hrubo porušuje dobré mravy, čím narúša občianske spolužitie alebo nezaplatí dohodnutú úhradu za sociálnu službu,
b) prijímateľ neuzatvorí dodatok k zmluve o poskytovaní sociálnej služby podľa § 74 ods. 9 zákona č. 448/2008 Z. z.,
c) prevádzka zariadenia je podstatne obmedzená alebo je zmenený účel poskytovanej sociálnej služby tak, že zotrvanie na zmluve o poskytovaní sociálnej služby by pre poskytovateľa sociálnej služby znamenalo zrejmú nevýhodu.
d) prijímateľ sociálnej služby bez vážneho dôvodu nevyužíva sociálnu službu po dobu dlhšiu ako šesť po sebe nasledujúcich mesiacov; za vážny dôvod sa považuje najmä pobyt v zdravotníckom zariadení.
5. Poskytovateľ môže vypovedať zmluvu z dôvodu podľa písm. a) až po tom, ako prijímateľovi alebo súdom ustanovenému opatrovníkovi, ak ho prijímateľ má, doručí do vlastných rúk písomné upozornenie na možnosť výpovede. Kópia písomného upozornenia sa doručí do vlastných rúk dôverníkovi prijímateľa, ak ho má prijímateľ určeného.
6. Ak poskytovateľ prestane spĺňať podmienky na poskytovanie sociálnej služby alebo ak vyšší územný celok rozhodne o zákaze poskytovať sociálnu službu, poskytovateľ je povinný zmluvu jednostranne vypovedať.
7. Pri jednostrannom vypovedaní zmluvy je poskytovateľ povinný doručiť písomnú výpoveď s uvedením dôvodu do vlastných rúk prijímateľovi alebo súdom ustanovenému opatrovníkovi, ak ho prijímateľ má. Kópia výpovede s uvedením dôvodu sa doručí do vlastných rúk dôverníkovi prijímateľa, ak ho má prijímateľ určeného. 
8. Táto zmluva môže byť ukončená aj dohodou o ukončení poskytovania sociálnej služby, uzatvorenou medzi poskytovateľom a prijímateľom na základe žiadosti prijímateľa.
9. Skončením tejto zmluvy nezaniká povinnosť zmluvných strán vyrovnať vzájomné finančné a iné záväzky vzniknuté počas jej trvania.

Čl. VIII
Práva a povinnosti zmluvných strán

1. Prijímateľ má právo na poskytovanie sociálnej služby, ktorá   umožňuje realizovať jeho základné ľudské práva a slobody,  zachováva jeho ľudskú dôstojnosť, aktivizuje ho k posilneniu   sebestačnosti, zabraňuje jeho sociálnemu vylúčeniu a podporuje jeho začlenenie do spoločnosti.  Je potrebné prihliadať na    individuálne potreby prijímateľa.
2. Prijímateľ má právo aj na utvorenie podmienok na zabezpečenie   osobného kontaktu, telefonického kontaktu, písomného kontaktu s osobou, ktorú si sám určí, najmä na účel ochrany jeho práv a právom chránených záujmov, nadväzovanie a udržiavanie         sociálnych väzieb s rodinou a komunitou.
3. Prijímateľ má právo podieľať sa na určovaní životných podmienok v zariadení prostredníctvom zvolených zástupcov prijímateľov sociálnej služby pri riešení vecí súvisiacich s podmienkami a kvalitou poskytovania sociálnych služieb a výbere aktivít      vykonávaných vo voľnom čase.
4. Poskytovateľ sociálnej služby je povinný prihliadať na individuálne potreby prijímateľa sociálnej služby, aktivizovať prijímateľa sociálnej služby podľa jeho schopností a možností, poskytovať sociálnu službu na odbornej úrovni a spolupracovať s rodinou,      obcou, komunitou pri utváraní podmienok. 
5. Poskytovateľ sociálnej služby je povinný plánovať poskytovanie sociálnej služby podľa individuálnych potrieb, schopností a cieľov prijímateľa sociálnej služby, viesť písomné individuálne záznamy o priebehu poskytovania sociálnej služby a hodnotiť priebeh     poskytovania sociálnej služby za účasti prijímateľa sociálnej služby.
6. Poskytovateľ je pri ochrane života, zdravia a dôstojnosti prijímateľa povinný postupovať 
v súlade s § 10 zákona č. 448/2008 Z. z. o sociálnych službách.
7. Prijímateľ je povinný platiť úhradu za sociálnu službu vo výške stanovenej poskytovateľom a v termíne splatnosti.
8. Prijímateľ je povinný bezodkladne oznámiť poskytovateľovi zmeny v skutočnostiach, ktoré majú vplyv na poskytovanie sociálnej služby alebo na určenie a platenie úhrady za sociálnu službu. 
9. Zmluvné strany sa zaväzujú vzájomne sa bezodkladne informovať o všetkých skutočnostiach, ktoré by mohli ovplyvniť plnenie tejto zmluvy.
10. Náhrada škody sa riadi príslušnými ustanoveniami Občianskeho zákonníka a ďalšími všeobecne záväznými právnymi predpismi.



Čl. IX
Záverečné ustanovenia

1. Zmluva je vyhotovená v dvoch rovnopisoch, z toho jeden dostane prijímateľ a jeden  poskytovateľ sociálnej služby.
2. Zmeny a doplnky k tejto zmluve možno vykonať len na základe  písomného dodatku 
so súhlasom oboch strán.
3. Zmluva nadobúda účinnosť dňom podpísania oboma zmluvnými  stranami.
4. Zmluvné strany si zmluvu prečítali a vyhlasujú, že jej obsahu porozumeli, zmluva bola uzatvorená slobodne, vážne, nie v tiesni a nie za nápadne znevýhodnených podmienok, sú si vedomí svojich práv i záväzkov a na znak súhlasu ju vlastnoručne podpísali.
5. Poskytovateľ sa zaväzuje, že spracúva Vaše osobné údaje, ak ste príjemca alebo žiadateľ o sociálnu službu alebo iná osoba o ktorej sme povinní spracúvať osobné údaje v rámci poskytovania sociálnej služby danému prijímateľovi v zmysle osobitného právneho predpisu. Osobné údaje spracúva poskytovateľ v zmysle čl. 6 ods. 1 písm. c) a čl.9 ods. 2 písm. h) a čl. 9 ods. 4 nariadenia GDPR a v spojitosti s §78 ods. 5 zákona č. 18/2018 Z. z. o ochrane osobných údajov, nasledovne: zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a v zmysle čl. 6 ods. 1 písm. b) Nariadenia Európskeho parlamentu a Rady /EÚ/ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov.



Na Myjave, dňa: ..........




 Za poskytovateľa:                                                          Prijímateľ:






--------------------------------------------                           -----------------------------------------------
PhDr. Jana Gáliková,                                      meno prijímateľa/súdom ustanovený opatrovník
riaditeľka                                               
Sociálne služby Myjava, n. o.                                                                     

